"Кварц" АЖ ташкилий тузилмасига тушунтириш хати

Акциядорлар, Кузатув Кенгаши ва жамият мансабдор шахслари учун энг муҳим тамойилларини ўз ичига олган корпоратив бошқарув кодекси ва халқаро корпоратив бошқарув стандартлари талабларига мувофиқ бошқарув тизимини такомиллаштириш мақсадида, 2022 йил 23 декабрдаги акциядорларнинг умумий йиғилиш томонидан "Кварц" ташкилий тузилиши тасдиқланди. Жамиятнинг кўлами, тармоқ хусусиятлари ва фаолият йўналишларини ҳисобга олган ҳолда ишлаб чиқилган.

Жамиянинг бошқарув органлари, акциядорларнинг умумий йиғилиши, Кузатув Кенгаши ва Ижроия органи ҳисобланади.

Акциядорларнинг умумий йиғилиши жамиятнинг энг юқори бошқарув органи ҳисобланади. Қонун ҳужжатларида назарда тутилган акциядорларнинг умумий йиғилишидаги тартиб-қоидалар, жамият Устави ва "Акциядорларнинг умумий йиғилиши тўғрисида"ги Низомда белгиланган.

Кузатув кенгаши жамиятнинг бошқарув органи ҳисобланади ва жамият фаолиятига умумий раҳбарликни амалга оширади, Қонун ва жамият Уставида кўрсатилган, акциядорларнинг умумий йиғилиши ваколат доирасига киритилган масалаларни ҳал этиш бундан мустасно ҳамда жамият Уставида кўзда тутилган мақсад ва вазифаларнинг жамият томонидан амалга оширилишини таъминлайди. Кузатув Кенгаши 9 кишидан иборат.

“Кварц” АЖ Ижроия органи – Бошқаруви ваколати жамият Устави ва "Ижроия органи тўғрисида" ги Низомда белгиланган, жамиятнинг жорий фаолиятини бошқаради. Бошқарувнинг ваколатига жамиятнинг кундалик фаолиятига раҳбарлик қилишга доир барча масалалар киради. Акциядорлар умумий йиғилишининг ёки жамият Кузатув кенгашининг ваколат доирасига киритилган масалалар бундан мустасно. Бошқарув акциядорлар умумий йиғилишининг ва жамият Кузатув кенгашининг қарорлари бажарилишини таъминлайди.

Ички аудит хизмати жамият Кузатув Кенгашига ҳисобдордир. Жамият Бошқаруви ва таркибий бўлинмалари томонидан Ўзбекистон Республикаси қонун ҳужжатларига, жамиятнинг таъсис ҳужжатларига ва ички ҳужжатларига риоя қилинишини текшириш ва мониторинг олиб бориш йўли билан улар ишини назорат қилиш ва баҳолаш, маълумотларнинг бухгалтерия ҳисоби ва молиявий ҳисоботда акс этирилишини тўлиқлилиги ва ишончлилигини таъминлаш, хўжалик операцияларини амалга оширишнинг белгиланган қоидалари ва таомиллари, активларнинг сақланиши ҳамда корпоратив бошқарув қоидаларига риоя этилиши бўйича ички аудитни амалга оширадиган жамият таркибий бўлинмаси.

Кузатув кенгашига ҳисобдор Корпоратив маслаҳатчи, корпоратив қонун ҳужжатларига риоя этилиши устидан назорат қилиш вазифасини бажаради.